****ΔΗΜΟΤΙΚΟ ΣΧΟΛΕΙΟ ΜΑΚΕΔΟΝΙΤΙΣΣΑΣ A’

Μακεδονίτισσας 17, 2417 Έγκωμη, Τηλ.: 22350290 Φαξ.: 22876143

23/9/24

ΘΕΜΑ: Επιχορήγηση αγοράς Ταμπλέτας για μαθητές/τριες που φοιτούν στη Γ΄ τάξη των Δημόσιων Δημοτικών Σχολείων.

Αγαπητοί γονείς,

Αναφορικά με το πιο πάνω θέμα, ενημερώνεστε ότι το Υπουργικό Συμβούλιο αποφάσισε να εγκρίνει μέτρα στήριξης για τις οικογένειες των μαθητών και μαθητριών των δημοσίων σχολείων κατά τη σχολική χρονιά 2024-2025.

Ένα από τα μέτρα στήριξης είναι η εφάπαξ επιχορήγηση αγοράς Ταμπλέτας για μαθητές και μαθήτριες της Γ΄ Δημοτικού (€200 ανά μαθητή/μαθήτρια).

Σημειώνεται ότι μέρος της επιχορήγησης θα δοθεί μέσω του έργου «Ψηφιακός Μετασχηματισμός Σχολικών Μονάδων για την Ενίσχυση των Ψηφιακών Δεξιοτήτων και των Δεξιοτήτων που σχετίζονται με την εκπαίδευση STEM» στο πλαίσιο του Σχεδίου Ανάκαμψης και Ανθεκτικότητας και το υπόλοιπο από εθνικούς πόρους. Το σχέδιο Ανάκαμψης και Ανθεκτικότητας προνοεί επιχορήγηση αγοράς Ταμπλέτας για μαθητές και μαθήτριες της Γ΄ Δημοτικού βάσει κοινωνικοοικονομικών κριτηρίων.

Ως εκ τούτου, οι κηδεμόνες που λαμβάνουν επίδομα τέκνου θα το δηλώνουν ώστε να

επιχορηγηθούν μέσω του συγκεκριμένου έργου.

Το έργο θα καλύψει την επιχορήγηση μόνο για την αγορά καινούριας Ταμπλέτας (tablet) ή καινούριου Φορητού Ηλεκτρονικού Υπολογιστή (τύπου laptop) που συνάδουν με όλες τις σχετικές πρόνοιες της Κυπριακής Νομοθεσίας και είναι συμβατά με τις ελάχιστες προδιαγραφές που καθορίστηκαν από το Υπουργείο Παιδείας, Αθλητισμού και Νεολαίας, μαζί με το συνοδευτικό λογισμικό σύστημα. (επισυνάπτονται σε έντυπο οι ελάχιστες προδιαγραφές).

Οι δικαιούχοι μπορούν να αγοράσουν ή να παραγγείλουν την ταμπλέτα ή τον φορητό ηλεκτρονικό υπολογιστή από προμηθευτή/εταιρεία της δικής τους επιλογής.

**Διαδικασία αγοράς**

1. **Όσοι γονείς ενδιαφέρονται για την επιχορήγηση θα πρέπει να επικοινωνήσουν άμεσα με το σχολείο (είτε τηλεφωνικώς, είτε κατ΄ιδίαν) για να παραλάβουν τα πιο κάτω: ( τελευταία μέρα παράδοσης των πιο κάτω είναι η 30η Σεπτεμβρίου)**
* **Βεβαίωση φοίτησης.**
* **Βεβαίωση Συμβατότητας Φορητού Ηλεκτρονικού Υπολογιστή ή Ταμπλέτας με ελάχιστες προδιαγραφές.**
1. Κάθε δικαιούχος θα προβαίνει στην αγορά και παραλαβή της Ταμπλέτας από προμηθευτή/εταιρεία της επιλογής του/της, προσκομίζοντας τη Βεβαίωση Φοίτησης. Ο προμηθευτής/εταιρεία θα πρέπει να συμπληρώσει τη Βεβαίωση Συμβατότητας Φορητού Ηλεκτρονικού Υπολογιστή ή Ταμπλέτας με ελάχιστες προδιαγραφές.
2. Μετά την αγορά, οι δικαιούχοι μαθητές/τριες θα πρέπει να προσκομίσουν συμπληρωμένη τη Βεβαίωση Συμβατότητας Ταμπλέτας με ελάχιστες προδιαγραφές και την πρωτότυπη νόμιμη απόδειξη αγοράς στις Γραμματείες των Σχολείων τους.

Η σχετική νόμιμη απόδειξη αγοράς θα πρέπει να περιλαμβάνει τα πιο κάτω στοιχεία:

* + Όνομα και αριθμό ταυτότητας γονέα/κηδεμόνα
	+ Όνομα, αριθμό ταυτότητας και αριθμό μητρώου μαθητή/τριας
	+ Ημερομηνία παραγγελίας
	+ Χαρακτηριστικά του προϊόντος (κατασκευαστής, μοντέλο/ονομασία και σειριακό
	+ αριθμό προϊόντος)
	+ Όνομα και υπογραφή εκδότη/τριας της απόδειξης
	+ Περίοδο εγγύησης.
1. Η Γραμματεία του Σχολείου θα ελέγχει και θα προωθεί όλα τα παραληφθέντα (Βεβαίωση Συμβατότητας ή Ταμπλέτας με ελάχιστες προδιαγραφές και πρωτότυπη απόδειξη) στην οικεία Σχολική Εφορεία.
2. Η οικεία Σχολική Εφορεία θα ελέγχει όλα τα παραληφθέντα και θα εκδίδει επιταγή στο όνομα του γονέα/κηδεμόνα. Η σχετική επιταγή θα αναγράφει το ποσό της επιχορήγησης και όχι της αγοράς. Σε περίπτωση που η αγορά έχε μικρότερο κόστος από το ποσό που καλύπτεται από το ποσό του μέτρου στήριξης, τότε στην επιταγή θα αναγράφεται το ακριβές ποσό της αγοράς.
3. Η οικεία Σχολική Εφορεία αποστέλλει την επιταγή στο σχολείο, το οποίο ενημερώνει σχετικά τον γονέα/κηδεμόνα.
4. Ο/Η διευθυντής/ντρια του σχολείου θα παραδίδει την σχετική επιταγή στον γονέα/κηδεμόνα οι οποίοι και θα πρέπει να υπογράψουν την επισυναπτόμενη Βεβαίωση Παραλαβής Επιταγής. Στην Βεβαίωση Παραλαβής Επιταγής ο κηδεμόνας δηλώνει κατά πόσο είναι λήπτης επιδόματος τέκνου, έτσι ώστε οι λήπτες επιδόματος τέκνου να επιχορηγηθούν μέσω του σχεδίου Ανάκαμψης και Ανθεκτικότητας.

Από το σχολείο